Rikunarita-ORG/Wikinium huggingface dataset:
# Proteína

Las **proteínas** son macromoléculas hormas pol cadenas linealis de aminoáceus.

Estas se ensamblan de divelsas hormas, lo que les permiti participal cumu los prencipalis componentis estruturalis delas células i los tejius. Pol esti motivu el crecimientu, la reparación i el mantenimientu del organismu dependin de ellas.

Pol sus propiedais fisicuquímicas, las proteínas se puein crasifical en proteínas simplis (holoproteius), hormas solu pol aminoáceus o sus derivaus; proteínas conjugas (heteroproteius), hormas pol aminoáceus acompañaus de sustancias divelsas, i proteínas derivas, sustancias hormas pol desnaturaliçación i desdoblamientu delas anterioris. Están constituis pol unidais estruturalis llamaus polímerus. Las proteínas son nezesarias pa la vía, sobri tou pol la su hunción plástica (constituin el 80 % del protoplasma desidratau de toa célula), peru tamién pol sus huncionis biorregulaoras (horman parti delas enzimas) i de defensa (los anticuerpus son proteínas).

Las proteínas desempeñan un papel fundamental pala vía. Representan alredol del 50 % del pesu secu de los tejius. Son las biomoléculas más velsátilis i divelsas. Son imprescindiblis pal crecimientu del organismu i realiçan una enormi cantida de huncionis diferentis, entri las que destacan:

* Estructural. Esta es la hunción más importanti duna proteína (Ej.: colágenu)
* Contráctil (actina y miosina)
* Enzimática (Ej.: sacarasa y pepsina)
* Homeostática: colaboran nel mantenimientu del pH (ya que atúan cumu un tapón químicu)
* Inmunológica (anticuerpus)
* Produción de costras (Ej.: fibrina)
* Protetora o defensiva (Ej.: trombina y fibrinógenu)
* Transdución de señalis (Ej.: rodopsina).

Las proteínas están hormas pol aminoáceus. Las proteínas de tous los seris vivus están determinas mayoritariamenti pol la su genética (con excepción de argunus pébtius antimicrobianus de síntesis nu ribosomal), es izil, la enhormación genética determina en gran media qué proteínas tien una célula, un tejiu i un organismu.

Las proteínas se sintetizan dependiendu de cumu se alcuentrin regulaus los genis que las coifican. Pol tantu, son susceptiblis a señalis o fatoris externus. El conjuntu delas proteínas expresas en una circunstancia determina es denominau proteoma.
# Augua

Agua n'estau liquiu
L'**augua** (del latín *aqua*) es un compuestu químicu cuya molécula está hormá por dos átomus d'idrógenu i unu d'ossígenu (H2O). Es esencial pala supervivencia de tolas hormas conocías de vida. Nel su usu más común, con agua mos refierimus ala sustancia nel su estau liquiu, peru la mesma puei alcuentral-si en horma sólia (yelu), i en horma gaseosa ,el vapol. L'agua cubri el 71% la superficii terrestri. En muestru praneta, s'alcuentra prencipalmenti enos océanus ondi se concentra el 96,5% del agua total, los graciaris i casquetis polaris tien el 1,74%, los depósitus suterráneus enos permafrost i los graciares continentalis suponin el 1,72% i el restanti 0,04% se reparti en ordin decrecienti entri lagus, la umedá el suelu, atmósfera, embalsis, ríus i seris vivus.
# Enzima

Debuju l'enzima piruvatu quinasa.
Las **enzimas** [ẽn̟ˈðima] (del griegu *ζύμη* “lúdia”) son biomoléculas que catalizan reacionis químicas. Quasique tolas enzimas son proteinas. En essas reacionis, las enzimas demuan unas moléculas, que se llaman *sustratus*, pa convertí-las en *produtus*. Quasique tolos processus celularis prejisan de las enzimas. Las reacionis que produzin las enzimas se llaman *reacionis enzímicas*.

Lo mesmu que tolos catalizaoris, las enzimas enhuncionan retrayendu la nirgía la activacion (ΔG‡) duna reacion, de mois que s’acelera abondu el tassaeru la reacion. Las enzimas no alterean el balanci nirgéticu las reacionis en que entrevienin, assinque no cambean el equilíbriu la reacion, pero consiguin aceleral el processu, mesmu, millonis de vezis. Una reacion que se produzi enbaju el mandu duna enzima o de qualisquiera catalizaol, atopa el equilíbriu muchu mas ligeru de lo que la correspondienti reacion sin catalizal.

Comu otrus catalizaoris, las enzimas no s’enjerin polas reacionis que catalizan, ni muan el su equilíbriu químicu. Sin embargu, las enzimas se desapartan de los otrus catalizaoris en que son mas específicus: las enzimas catalizan paí pa 4.000 reacionis bioquímicas destintas. Pero no tolos catalizaoris bioquímicus son proteinas, porque angunas moléculas de ARN son escapazis de catalizal reacionis.

Otras moléculas puein atacal l’activiá las enzimas: los inibioris enzímicus son moléculas que desminuin o enplastan l’activiá las enzimas, entri que los activaoris son moléculas que fomentan la activiá.

Angunas enzimas se gastan comu produtu ena síntesi antibióticus o pa limpieza. Tamien se gastan albondu en destintus processus endustrialis, talmenti la frabicacion alimentus, pantalonis vaquerus o la producion biocombustibris.

## Atijus

* En Commons ai conteníu multimedia sobre **Enzima**.
* Estrutura/Hunción d'enzimas Tutorial al tentu la hunción i la estrutura las enzimas.
* *Animación Flash de McGraw-Hill sobri l'ación enzimática i la idrólissi la sacarosa.*
# Lengua griega

| Griegu |
| --- |
|
ελληνικά, ελληνική γλώσσα |
| Palrantis |
13-14 millonis |
| Familia |
Indouropeu
Helénicu

Griegu |
| Escreviúra |
alfabeto griego |
| Estatus oficial |
| Oficial en |
Grecia Chipri (cooficial con sotra(s) lengua(s) / luenga(s) en Uñón Uropea) |
| Reglau por |
Academia d'Atenas |
| Códigus / Cóigus |
| ISO 639-1 |
el |
| ISO 639-2 |
grc - Griego antiguo gre/ell - Griego moderno |
| ISO 639-3 |
ell |
| Glottolog |
gree1276 |
|  Destribución delos palrantis de griegu
 |
|

La **lengua griega** es la idioma palrá dendi el sigru XV e. C. hata ogañu. Preteneci al troncón induropeu, junta luengas comu es sáscritu u el latín. Es una las luengas con mayol tradición escrita en Uropa. S’escrebi gastandu el alfabetu griegu.

## Lugaris ondi se palra

La lengua griega ogañu es palrá prenicipalmenti en Grécia, ondi es lengua oficial, i en Chipri, andi bicha junta el turcu. Dessistin comuniais en paisis limítrofis comu Albánia, Burgária, Macedónia del Norti i Turquia cuya luenga materna es el griegu. Amás ain grupus grecopalrantis en Austrália, Canadá, Alemaña, Réinu Uniu, Rússia, Sérbia i Estaus Unius, pol mó la emigración.

## Fasis el griegu

### Protogriegu

*Artícalu prencipal: Protogriegu.*

### Griegu micénicu

*Artícalu prencipal: Luenga micénica.*

Se trata dun griegu mu arcaicu del que namás se tien enteracionis pol mé tabrinas cera. Se caraiteriza pol estal escrita con un silabáriu (lineal B) importau dende Creta. La sus caraiterísticas prencipalis son:

* Conselvación de los sonis semiconsonánticus *ϝ* i *j*, trascritus comu "w" i "j".
* Conselvación de las labiovelaris, trascritas comu "q".
* Conselvación de l'aspiración entrivocálica, trascrita comu "h".
* Desinéncias própias pa los casus locativu i estrumental.
* Desinéncia genitivu -*οιο*, trascrita comu "-o-jo".

### Griegu crássicu

*Artícalu prencipal: Luenga griega crássica.*

### Griegu común

*Artícalu prencipal: Luenga común elenística.*

### Griegu bizantinu

*Artícalu prencipal: Luenga griega bizantina.*

### Griegu muelnu

*Artícalu prencipal: Luenga griega muelna.*